Оборудваха руските самолети за Сирия с ракети „въздух-въздух“ за самозащита : Chronicle.bg
Оборудваха руските самолети за Сирия с ракети „въздух-въздух“ за самозащита
30 ноември, 2015	20:24	 | от	chronicle.bg | Живот
Руските самолети Су-34, участващи в бомбардировките над позиции на “Ислямска държава“ в Сирия, за първи път излетяха за изпълнение на бойни задачи, оборудвани вече не само с бомби, но и с ракети „въздух-въздух“ за самозащита.
Това съобщи ТАСС, позовавайки се на представителя на Въздушно-космическите сили на Русия полковник Игор Климов. Ракетите са с малък и среден обсег.
„Самолетите са снабдени с ракети с цел самозащита“, подчерта Климов и допълни, че те имат глави за самонасочване и са способни да поразяват въздушни цели на разстояние до 60 километра.